Wiipurilaisen Osakunnan kokoukselle

**Toiminnantarkastuskertomus**

Olemme tänään tarkastaneet osakunnan taloudenpidon ja toiminnan vuodelta 2018. Tarkastuksen yhteydessä on käynyt ilmi, että useita osakunnan kokousten pöytäkirjoja ei ole annettu tiedoksi osakunnan sääntöjen 19 §:n määräämällä tavalla. Tämän vuoksi osakunnan jäsenistöllä ei ole ollut mahdollisuutta käyttää 20 §:n mukaista moite- ja valitusoikeuttaan.

Koska mainittu osakunnan sääntöjen rikkominen on voinut johtaa vahingon aiheutumiseen osakunnalle, sen jäsenillä tai entisille jäsenille, mahdollinen vahingonkorvausvastuu on selvitettävä ennen kuin suositus tili- ja vastuuvapauden myöntämisestä voidaan tehdä. Osakunnan on siten esitettävä toiminnantarkastajille selvitys siitä, onko vahinkoa voinut aiheutua. Selvitys tehdään yhdessä inspehtorin kanssa tai vaihtoehtoisesti hyväksytetään inspehtorilla ennen toiminnantarkastajille esittämistä.

Asia on saatettu inspehtorille tiedoksi.

Helsingissä 17.1.2019

---------------------------------------------------- --------------------------------------------------

Katriina Lipponen Anton Falkenberg